<classify> MWANDISHI WETU-MWANZA VIUNGO wa Simba, Jonas Mkude na Hassan Dilunga wamezidi kutakata, baada ya kila mmoja kupachika bao katika ushindi wa mabao 4-1 ilioupata timu hiyo dhidi ya Alliance, katika mchezo wa Ligi Kuu Tanzania Bara uliochezwa jana Uwanja wa CCM Kirumba, Mwanza. Ushindi huo ni uliifanya Simba kufikisha pointi 41 nakuzidi kungangana kileleni mwa msimamo wa ligi hiyo, baada ya kushuka simbanimara 16, ikishinda michezo 13, sare mbili na kupoteza mmoja. Katika mchezo huo, Alliance ndio waliokuwa wa kwanzakupata bao la uongozi dakika ya 27 kupitiwa kwa mkwaju wa mpira wa adhabuuliopigwa na Israel Paul. Simba ilisawazisha dakika ya 45 kupitia kwa Mkude,wakati mabao mengine ya Wekundu hao yalipachikwa na Meddie Kagere dakika ya 58,Clatous Chama dakika ya 63 na Dilunga dakika ya 78. Mkude pia alifunga bao moja wakati Simba iliposhindamabao 2-1 dhidi ya Mbao, katika mchezo wa ligi hiyo uliochezwa kwenye uwanjahuo. Mchezo ulivyokuwa. Simba ilikuwa wa kwanza kufanya shambulizi kwenyelango la Alliance. Dakika ya 13, mkwaju wa Dilunga ulipaa juu ya langola Alliance. Dakika ya 19, kiungo Sharaf Shiboub alipkea pasi ya Francins Kahata na kufyatua mkwaju uliopaa juula lango la Alliance.. Licha ya kuutawala mchezo, Simba ilijikuta ikifungwabao dakika ya 27 kupitia mkwaju wa Patrick. Bao hilo liliiongezea nguvu Alliance kwani dakika ya40, kiki ya Michael Chinedu ilipaa juu ya lango la Simba. Wakati wote huu Simba ilikuwa ikimiliki mpira zaidiukilinganisha na Alliance ambayo ilikuwa ikifanya mashambulizi ya kushtukiza. Dakika ya 44, kiki dhaifu ya Dilunga haikuwa namadhara kwa kipa wa Alliance, John Mwenda kabla ya Mkude kuisawazishia Simba dakika ya 45, baada ya kuunganisha pasiya Shiboub. Kipindi cha pili, kilipoanza kila upande ulionekanakuingia uwanjani na mkakati wa kusaka mabao zaidi. Dakika ya 58, Kagere aliifungia Simba bao la pili kwakichwa baada ya kuunganisha krosi ya beki Pascal Wawa. Bao hilo liliwaongezea mzuka wachezaji wa Simba nakufanya mashambulizi zaidi langoni mwa Alliance. Dakika ya 63, Chama aliiandika Simba bao la tatu kwamkwaju wa mpira wa adhabu. Dakika ya 78, Kagere akiwa anaangaliana na Mwendaalishindwa kutumbukiza mpira wavuni baada ya mkwaju wake kutoka nje. Dilunga alisawazisha makosa ya Kagere kwa kufunga baola nne baada ya kupokea pasi ya Shiboub. Licha ya Alliance kupambana ili kurudisha mabaowalinzi wa Simba walionekana kuwa makini na kuzuia mashambulizi langoni mwao. Dakika 90 za pambano hilo zilikamilika kwa Simba kutokauwanjani kifua mbele kwa ushindi wa mabao 4-1.  <topic>: MICHEZO 